עירוני אילת

ממוזער|הלוגו של המועדון עד 2018
ממוזער|הלוגו של המועדון עד 2012
ממוזער|לוגו מכבי אילת (2021–2024)

עירוני אילת (עד 2024 הפועל אילת) היא קבוצת כדורסל מהעיר אילת, המתמודדת בליגה הלאומית, ושיחקה בעבר בליגת העל.

היסטוריה
ממוזער|הפועל אילת, 2018
בתום עונת 1987/1988 העפילה הקבוצה לליגה הארצית (עם המאמן חנן קרן). בתחילת עונת 1990/91 הצטרף לקבוצה המאמן אריק שיבק ובסיום העונה העפיל איתה לליגת העל. בסגל הקבוצה נכללו: שרון דרוקר, בילי מילר, משה אגמי, אייל חי, זוהר צימבליסט הוותיק והאחים חנן וזוהר אלביליה.

לאחר שהעפילה מהליגה השנייה, הפועל אילת החלה לשחק בשנת 1991/1992 לראשונה בתולדותיה בליגת העל בכדורסל והמאמן שיבק המשיך לשנתיים נוספות. הקבוצה שיחקה בליגת העל בשנים 1991–1999.

בעונת  הקבוצה הצליחה לראשונה להעפיל לפלייאוף העליון לאחר שסיימה במקום הרביעי; היא פגשה בחצי הגמר את מכבי תל אביב והפסידה לה.

עונת 1998 הייתה שנתה הגדולה של הפועל אילת, היא סיימה את הליגה הסדירה במקום השלישי, ניצחה את מכבי ראשון לציון 2–3 בסדרת רבע הגמר, ניצחה את רעננה 1–3 בסדרת חצי הגמר ללא יתרון ביתיות, והגיעה לגמר הפלייאוף נגד מכבי תל אביב. היא אמנם הובסה במשחק הראשון והשלישי ביד אליהו, אבל הצליחה למתוח את מכבי תל אביב במשחק השני באילת, ולאחר שאילת הובילה ברוב שלבי המשחק ניצחה מכבי 85–89.

בתחילת שנת 2000 נקלעה הקבוצה לקשיים כספיים כבדים, שבעקבותיהם ירדה לליגה השנייה. הקבוצה התפרקה בהמשך והוקמה מחדש בליגה האחרונה.

בסיום עונת 2004/2005 העפילה הקבוצה לליגה הארצית.

בחודש אוקטובר 2008 עברה הקבוצה לשחק באולם הספורט בגין החדש באילת, המכיל 1,690 מקומות ישיבה. בנוסף, המועדון מפעיל מחלקת נוער וילדים ובה תשע קבוצות בגילאים שונים.

בעונת  זכתה הקבוצה בגביע האיגוד לאחר ניצחון כפול בגמר מול מכבי קריית ביאליק.

בחודש יוני 2012, החליט איש העסקים דורון הרציקוביץ' לתמוך כלכלית במועדון כדי להעמיד תקציב מתאים לחזרה לליגה הבכירה ורכש את הזכויות של מ.כ. הבקעה. ובכך הקבוצה חזרה לליגת העל.

בעונת 2012/2013 סיימה הקבוצה במקום השלישי והגיעה עד לחצי גמר הפלייאוף, בו הפסידה למכבי חיפה 3-2 בסדרה. בעונה שלאחר מכן הגיעה לראשונה בתולדותיה לגמר גביע המדינה בכדורסל, והפסידה בו למכבי תל אביב בתוצאה 73 - 80.

ב-17 ביוני 2015 ניצחה את מכבי תל אביב 79:76 והדיחה אותה בסדרת חצי גמר הפלייאוף, כשהיא מוחקת פיגור של 2:0, בדרך ל־2:3 היסטורי בסדרה, והעפילה לגמר הליגה, אך הפסידה להפועל ירושלים בשני משחקי הגמר.

בעונת 2016/2015 הפסידה הקבוצה בגמר גביע ווינר. בליגה הסדירה, סיימה הקבוצה במקום החמישי והעפילה לפלייאוף. בסדרת רבע הגמר ניצחה את עירוני נהריה 3:0 בסדרת הטוב מחמש והעפילה לפיינל פור, בו הפסידה בשלב חצי הגמר להפועל ירושלים בתוצאה 82:78.

בשנים הבאות המשיכה אילת להתמודד בצמרת הליגה דרך קבע, וזאת למרות ירידה בתקציב הקבוצה עקב עזיבת הבעלים דורון הרציקוביץ` ופטירתו של מנהל הקבוצה מוטי אמסלם ממחלה קשה. בספטמבר 2019 הוסיפה לקבוצה את השם "יוסי אברהמי" הנותן את החסות הראשית למועדון.

ביוני 2023 ניקולה לונצ'אר מונה למנהל מקצועי. בסיום עונת 2023/2024 נשרה הקבוצה לליגה הלאומית.

ב-19 באוגוסט 2024 התאחדה הפועל אילת עם מכבי אילת והקבוצה המשותפת הפכה לעירוני אילת.

בקיץ 2025 הודיעה אילת כי תתאחד עם הפועל עפולה בליגת במטרה לתפוס את מקומה בליגה הבכירה לאחר שהאחרונה לא הצליחה להעמיד את תקציב המינימום, האיחוד אושר בהנהלת איגוד הכדורסל אך לאחר מכן נפל על ידי בית הדין של האיגוד, אילת ועפולה עתרו לבית המשפט המחוזי שהחזיר את ההחלטה להנהלת איגוד הכדורסל שהצביעה ברוב של קול אחד על אישור האיחוד, לאחר מכן בית המשפט המחוזי בראשות השופט גלעד הס פסק כי אילת ועפולה לא ישחקו בליגת העל אלא אליצור נתניה, עקב כך ויתרה אילת על האיחוד ותשחק בליגה הלאומית.
 השתתפות באירופה 
הקבוצה החלה להשתתף במסגרת גביע קוראץ' בעונת , ובהמשך בגביע ספורטה, במסגרתו הצליחה הקבוצה להגיע לשמינית הגמר והודחה על ידי קבוצת הפאר היוונית פנאתינאיקוס (בה שיחקו אז דינו ראדג'ה, ביירון סקוט, אנטוניס פוטסיס, פרגיסקוס אלברטיס ועוד) אחרי שאילת הצליחה לנצח במשחק הראשון.

באותה עונה שיחקו בה בין היתר מאיר טפירו, אמיר כץ, דרק המילטון, ג'ו דאוסן ואדי אליסמה.

 תארים והישגים 
ליגת העל:
סגנות (2): 1997/1998, 2014/2015
 גביע המדינה:
סגנות (1): 2013/2014
 גביע הליגה:
סגנות (2): 2015, 2021

ליגות נמוכות
גביע האיגוד:
זכייה (1): 2010/2011

 סגל הקבוצה לעונת 2024/2025 

קלעים מובילים
להלן רשימת הקלעים המובילים של הקבוצה במשחקי הליגה, נכון לסוף עונת 2023/2024.
 בכתב מודגש מופיעים שחקנים שעדיין פעילים במועדון
 דירוג  שם  נקודות 1  ג'ו דאוסן  2,428 2  אפיק ניסים  1,800 3  בראיין ראוסם 1,720 4  אמיר כץ  1,201 5 קאליף וייאט 1,001 6 עמית שמחון 962 7  וילי סימס  957 8  לייזי גורדון  849 9 אלישי כדיר 838 10  רפי מנקו  811
 ראו גם: רשימת כדורסלני הפועל אילת

מאמני הקבוצה בליגת העל

אוהדים
להפועל אילת יש ארגון אוהדים יחיד בשם THE BLUE SHARKS (הכרישים הכחולים), הארגון הוקם בשנת 2015, והחליף את ארגון האוהדים South Shark (כריש דרומי).

קישורים חיצוניים



 הפועל אילת, באתר מנהלת ליגת העל בכדורסל

הערות שוליים

אילת
קטגוריה:אילת: ספורט
אילת
אילת
קטגוריה:כרישאים בתרבות